PMIndiaData/PMIndiaSum huggingface dataset:
অনূর্দ্ধ-১৭ফিফা বিশ্বকাপে অংশগ্রহণকারী ভারতীয় খেলোয়াড়দের সঙ্গে এক আলাপচারিতায় মিলিত হলেনপ্রধানমন্ত্রী

সদ্য সমাপ্ত অনূর্ধ্ব-১৭ফিফা বিশ্বকাপে অংশগ্রহণকারী ভারতীয় খেলোয়াড়দের সঙ্গে আজ এখানে এক সাক্ষাৎকারেমিলিত হলেন প্রধানমন্ত্রী শ্রী নরেন্দ্র মোদী। আলাপচারিতারসময় ফিফা বিশ্বকাপের খেলা চলাকালীন মাঠের ভেতর ও বাইরে তাঁদের অভিজ্ঞতার কথাখেলোয়াড়রা বর্ণনা করেন প্রধানমন্ত্রীর কাছে। টুরনামেন্টেরফলাফলে হতাশ না হওয়ার জন্য তাঁদের উৎসাহ দেন প্রধানমন্ত্রী। তিনি বলেন, এই খেলাটিছিল তাঁদের কাছে শেখার একটি বড় সুযোগ। আত্মবিশ্বাস এবং উৎসাহ-উদ্দীপনাই যেসাফল্যের প্রথম ধাপ একথাও তিনি তাঁদের বুঝিয়ে বলেন। শ্রী মোদীরমতে, ফুটবলে ভারতের সাফল্যের সম্ভাবনা রয়েছে যথেষ্ট। খেলাধুলো ব্যক্তিত্ব গড়েতোলার পাশাপাশি আত্মবিশ্বাসেরও জন্ম দেয় – একথার উল্লেখ করে তিনি বলেন, সার্বিকবিকাশের লক্ষ্যে এই দুটি বিষয় একান্ত জরুরি। কেন্দ্রীয়ক্রীড়া ও যুব বিষয়ক দপ্তরের প্রতিমন্ত্রী (স্বাধীন দায়িত্বপ্রাপ্ত) শ্রীরাজ্যবর্ধন সিং রাঠোর-ও এদিন উপস্থিত ছিলেন আলাপচারিতাকালে।
রাশিয়া সফরের পূর্বে প্রধানমন্ত্রীর বিবৃতি

রাশিয়া সফরের পূর্বে এক বিবৃতিতে প্রধানমন্ত্রী নরেন্দ্র মোদী মৈত্রী ভাবাপন্ন রাশিয়ার জনগণকে শুভেচ্ছা জানিয়েছেন। সোমবার ২১শে মে, রাশিয়ার সোচি সফর ও রাষ্ট্রপতি পুতিনের সঙ্গে বৈঠক সফল হওয়ার ব্যাপারেও তিনি আশা প্রকাশ করেন। প্রধানমন্ত্রী বলেন, রাষ্ট্রপতি পুতিনের সঙ্গে সাক্ষাতে তিনি সর্বদাই আনন্দিত হয়েছেন। প্রধানমন্ত্রী বলেন, ভারত ও রাশিয়ার মধ্যে বিশেষ গৌরবময় রাজনৈতিক কৌশলগত অংশীদারিত্ব রাষ্ট্রপতি পুতিনের সঙ্গেও বৈঠকের ফলে আরও শক্তিশালী হবে বলেই তাঁর বিশ্বাস। /
নয়ডায় স্যামসাং ইন্ডিয়ার নতুন মোবাইল কারখানার উদ্বোধন করলেন ভারতের প্রধানমন্ত্রী এবং কোরিয়া সাধারণতন্ত্রের প্রেসিডেন্ট

নয়ডায় স্যামসাং ইন্ডিয়া ইলেক্ট্রনিক্স প্রাইভেট লিমিটেডের এক বড় ধরণের মোবাইল উৎপাদন কারখানার আজ উদ্বোধন করলেন ভারতের প্রধানমন্ত্রী শ্রী নরেন্দ্র মোদী এবং কোরিয়া সাধারণতন্ত্রের প্রেসিডেন্ট মিঃ মুন জে-ইন। অনুষ্ঠানে শ্রী মোদী বলেন, ভারতকে বিশ্বের একটি বিশেষ উৎপাদন গন্তব্য রূপে গড়ে তোলার লক্ষ্যে এটি হল এক বিশেষ উপলক্ষ। প্রায় ৫ হাজার কোটি টাকা বিনিময়ে এই মোবাইল উৎপাদন প্রচেষ্টা ভারতের সঙ্গে স্যামসাং-এর বাণিজ্যিক সম্পর্ককে শুধুমাত্র আরও শক্তিশালী করে তুলবে না, সেইসঙ্গে দু’দেশের মৈত্রী সম্পর্কেও এক নতুন মাত্রা এনে দেবে। প্রধানমন্ত্রী বলেন, সাধারণ মানুষের জীবনকে আরও সহজ করে তুলতে ডিজিটাল প্রযুক্তি এক গুরুত্বপূর্ণ ভূমিকা পালন করে চলেছে। এজন্য পরিষেবা পৌঁছে দেওয়ার কাজকেও আরও স্বচ্ছ ও দ্রুত করে তোলা হয়েছে। স্মার্ট ফোন, ব্রডব্যান্ড এবং ডেটা সংযোগের প্রসারের কথা উল্লেখ করে তিনি বলেন যে এ সমস্ত কিছুই ভারতে ডিজিটাল বিপ্লবের সাক্ষ্য বহন করে চলেছে। এই প্রসঙ্গে সরকারি বৈদ্যুতিন বিপণন মঞ্চ (জিইএম), ডিজিটাল পদ্ধতিতে লেনদেনের প্রসার এবং ‘ভিম’ অ্যাপ ও ‘রুপে’ কার্ড চালু করার কথা উল্লেখ করেন তিনি। ‘মেক ইন ইন্ডিয়া’ কর্মসূচিকে শুধুমাত্র দেশের একটি আর্থিক তথা অর্থনৈতিক নীতিগত উদ্যোগ বলে মনে করেন না তিনি। একইসঙ্গে তা দক্ষিণ কোরিয়ার মতো বন্ধু দেশগুলির সঙ্গে ভারতের সম্পর্ককে উন্নততর করে তোলার একটি প্রচেষ্টা বলে উল্লেখ করেন প্রধানমন্ত্রী। নতুন ভারতের স্বচ্ছ বাণিজ্য সংস্কৃতির সুযোগ গ্রহণে আগ্রহী দেশগুলির কাছে ভারত উদার আমন্ত্রণ জানিয়ে রেখেছে বলে ঘোষণা করেন শ্রী নরেন্দ্র মোদী। তিনি বলেন, ভারতের ক্রমবিকাশশীল অর্থনীতি এবং নতুনভাবে গড়ে ওঠা মধ্যবিত্ত শ্রেণী বিনিয়োগ সম্ভাবনাকে আরও বেশি মাত্রায় উজ্জ্বল করে তুলেছে। মোবাইল ফোন নির্মাণ তথা উৎপাদনের ক্ষেত্রে আন্তর্জাতিক দিক থেকে ভারতের স্থান এখন দ্বিতীয় বলে বর্ণনা করেন প্রধানমন্ত্রী। তিনি বলেন, মাত্র চার বছরের ব্যবধানে ভারতে মোবাইল ফোন উৎপাদন কারখানার সংখ্যা ২ থেকে বৃদ্ধি পেয়েছে ১২০টিতে। এর ফলে, লক্ষ লক্ষ কর্মসংস্থানের সুযোগও সৃষ্টি হয়েছে। নতুন মোবাইল উৎপাদন কারখানাটি স্থাপিত হওয়ার ফলে কোরিয়ান প্রযুক্তির সঙ্গে ভারতীয় উৎপাদন তথা সফ্‌টওয়্যার প্রযুক্তির সমন্বয় এ দেশে বিশ্বমানের পণ্য উৎপাদন সম্ভব করে তুলবে বলে প্রধানমন্ত্রী মনে করেন।
সারা দেশের অঙ্গনওয়াড়ি কর্মীরা প্রধানমন্ত্রীর সঙ্গে সাক্ষাৎ করেছেন

সারা দেশের বিভিন্ন স্হানের ১০০জন অঙ্গনওয়াড়ি কর্মীর একটি দল আজ প্রধানমন্ত্রীর সঙ্গে সাক্ষাৎ করে তাঁদের সাম্মানিক ভাতা বৃদ্ধির ব্যাপারে প্রধানমন্ত্রীর সাম্প্রতিক ঘোষনার জন্য তাঁকে ধন্যবাদ জানিয়েছেন। অঙ্গনওয়াড়ি কর্মীদের অভিনন্দন গ্রহণ করে প্রধানমন্ত্রী, তাঁর সঙ্গে সাক্ষাৎ করার জন্য দেশের বিভিন্ন প্রান্ত থেকে আগত কর্মীদের কাছে সন্তোষ ব্যক্ত করেন। প্রধানমন্ত্রী এইসব অঙ্গনওয়াড়ি কর্মীদের সঙ্গে কথাপ্রসঙ্গে শিশুর শারিরীক ও মানসিক বিকাশে পুষ্টির গুরুত্বের ওপর জোর দেন। তিনি বলেন, এক্ষেত্রে অঙ্গনওয়াড়ি কর্মীদের একটি গুরুত্বপূর্ণ ভূমিকা রয়েছে। বর্তমানে চলা ‘পুষ্টি মাস’এর প্রসঙ্গ উল্লেখ করে প্রধানমন্ত্রী বলেন, এই প্রচার আন্দোলনে যে গতিবেগ সঞ্চারিত হয়েছে, তা যেন স্তিমিত না হয়ে যায় সেদিকে লক্ষ্য রাখা দরকার। তিনি বলেন, পুষ্টির জন্য প্রয়োজন নিরবচ্ছিন্ন নজরদারি এবং সু-অভ্যাস গড়ে তোলা। এই কাজ অঙ্গনওয়াড়ি কর্মীরা করতে পারেন। যে পুষ্টিগত সহায়তা গ্রাহকদের দেওয়া হচ্ছে, তা যেন বিচক্ষনতার সঙ্গে ব্যবহার করা হয় তা নিশ্চিত করার জন্য তিনি অঙ্গনওয়াড়ি কর্মীদের পরামর্শ দেন। প্রধানমন্ত্রী বলেন, শিশুরা অঙ্গনওয়াড়ি কর্মীদের কথাই বেশি শোনে। তাই শিশুদের মধ্যে সচেতনতা গড়ে তোলার ক্ষেত্রে তাদের গুরুত্বপূর্ণ ভূমিকা রয়েছে। অঙ্গনওয়াড়ি কেন্দ্রগুলির মধ্যে স্বাস্হ্যকর প্রতিযোগিতাকে তিনি উৎসাহ দেন। আরও ভালো পুষ্টিগত পরিষেবা এবং বিভিন্ন অঙ্গনওয়াড়ি কর্মীদের মধ্যে এই ধরনের প্রতিযোগিতা অনুপ্রেরণা জোগাতে পারে বলে প্রধানমন্ত্রী অভিমত প্রকাশ করেন। কেন্দ্রীয় নারী ও শিশুবিকাশ মন্ত্রী শ্রীমতি মানেকা গান্ধী এইসময় উপস্হিত ছিলেন।
শিক্ষক দিবসে শিক্ষক সমাজকে শুভেচ্ছা জানালেন প্রধানমন্ত্রী

শিক্ষক দিবস উপলক্ষে শিক্ষক সমাজকে শুভেচ্ছা জানালেন প্রধানমন্ত্রী শ্রী নরেন্দ্র মোদী। একই সঙ্গে প্রাক্তন রাষ্ট্রপতি ডঃ রাধাকৃষ্ণণের জন্মজয়ন্তীতে তাঁকে শ্রদ্ধা জানালেন প্রধানমন্ত্রী। এক বার্তায় প্রধানমন্ত্রী বলেছেন : “যুব মানস গড়ে তুলতে এবং একই সঙ্গে রাষ্ট্র গঠনেও শিক্ষকরা গুরুত্বপূর্ণ ভূমিকা নিয়ে থাকেন। তিনি প্রাক্তন রাষ্ট্রপতি এবং যশস্বী শিক্ষক ডঃ সর্বপল্লী রাধাকৃষ্ণণ’কে শ্রদ্ধা জানিয়ে বলেন, সমগ্র শিক্ষক সমাজকে শুভেচ্ছা এবং প্রণাম”।
ব্রোঞ্জ জয়ী ভারোত্তোলক দীপক লাথের’কে শুভেচ্ছা ওঅভিনন্দন প্রধানমন্ত্রীর

কমনওয়েলথ গেমস্‌-এর ভারোত্তোলন প্রতিযোগিতায় ব্রোঞ্জ জয়ী দীপক লাথের’কেঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আমাদের ভারোত্তোলকরা এখন দারুন ফর্মে রয়েছেন! আমার তরুণ বন্ধু দীপক লাথেরপুরুষদের ৬৯ কিলোগ্রাম ভারোত্তোলন পর্যায়ে ব্রোঞ্জ পদক জয় করেছেন। এই তরুণ প্রতিযোগীকেআমি অভিনন্দন জানাই। তাঁর ভবিষ্যৎ উদ্যম ও প্রচেষ্টার সাফল্য কামনা করে শুভেচ্ছাজানাই”। …
নাগাল্যান্ডরাজ্যের প্রতিষ্ঠা দিবসে অভিনন্দন প্রধানমন্ত্রীর

নাগাল্যান্ডরাজ্যের প্রতিষ্ঠা দিবস উপলক্ষে রাজ্যবাসীকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায় বলেছেন : “রাজ্যপ্রতিষ্ঠা দিবস উপলক্ষে নাগাল্যান্ডের জনসাধারণকে আমার অভিনন্দন। এই রাজ্যটি বিশেষভাবেআশীর্বাদধন্যতার অনুপম প্রাকৃতিক সৌন্দর্য এবং পরিশ্রমী নাগরিকদের জন্য। আগামীদিনগুলিতে এই রাজ্য উন্নয়নের এক নতুন মাত্রায় উন্নীত হোক, এই প্রার্থনা জানাই।” / .
রাজ্যপালসম্মেলনের সমাপ্তি পর্বে প্রধানমন্ত্রীর বক্তব্য

চিন্তাভাবনা,সহায়সম্পদ এবং দক্ষতা – এর কোনটিতেই ঘাটতি নেই ভারতের । কিন্তু তা সত্ত্বেও কয়েকটি রাজ্য এবং অঞ্চল যথোপযুক্ত প্রশাসনিক ওপরিচালনগত ব্যবস্থার অভাবে পিছিয়ে পড়েছে। আজ রাষ্ট্রপতি ভবনে রাজ্যপাল সম্মেলনের সমাপ্তি পর্বে ভাষণদানকালে এইমন্তব্য করেন প্রধানমন্ত্রী শ্রী নরেন্দ্র মোদী। তিনি বলেন, যেখানে যেখানে ভালোপ্রশাসনিক ও পরিচালনগত ব্যবস্থা রয়েছে, সেই সমস্ত অঞ্চলে দরিদ্রদের কল্যাণে গৃহীতকর্মসূচিগুলি যথেষ্ট ভালোভাবে রূপায়িত হচ্ছে। ‘মিশন ইন্দ্রধনুষ’-এর মতোকর্মসূচিগুলির কথা উল্লেখ করে শ্রী মোদী বলেন, সরকারি উদ্যোগ ও কর্মসূচিগুলিকে আরওভালোভাবে কার্যকর করে তুলতে রাজ্যপালরা উল্লেখযোগ্য ভূমিকা পালন করতে পারেন। ভারতের ঐক্য ও সংহতিকে আরও জোরদার করে তুলতে ‘এক ভারত শ্রেষ্ঠ ভারত’এবং ‘ঐক্যের জন্য দৌড়’-এর মতো কর্মসূচিগুলিতে নিজেদের যুক্ত করার জন্য তিনি আর্জিজানান রাজ্যপালদের কাছে। দু’দিনের এই সম্মেলনে বিভিন্ন মতামত ও পরামর্শদানের জন্য রাজ্যপালদেরধন্যবাদ জানান প্রধানমন্ত্রী। /
সাধারণ মানুষের সমস্যানিরসনে উদ্ভাবনী পদক্ষেপ গ্রহণের আহ্বান জানালেন প্রধানমন্ত্রী

শনিবার পাটনাবিশ্ববিদ্যালয়ের শতবর্ষ উদযাপন অনুষ্ঠানে ভাষণ দিলেন প্রধানমন্ত্রী শ্রী নরেন্দ্রমোদী। পাটনা বিশ্ববিদ্যালয় সফরের সুযোগ লাভ করে এবং সেখানকার ছাত্রছাত্রীদের সঙ্গেএভাবে মিলিত হতে পেরে নিজেকে সম্মানিত মনে করেন তিনি। প্রধানমন্ত্রী তাঁর ভাষণেবলেন, বিহারভূমিকে আমি প্রণতি জানাই। এই বিশ্ববিদ্যালয় এমন অনেক ছাত্রছাত্রী গড়েতুলেছেন জাতির প্রতি যাদের অবদান অপরিসীম। শ্রী মোদী বলেন, তিনি একটিবিষয় বিশেষভাবে লক্ষ্য করেছেন যে বিভিন্ন রাজ্য থেকে সিভিল সার্ভিসের শীর্ষ পদযাঁরা অলঙ্কৃত করেছেন তাঁদের মধ্যে অনেকেরই ছাত্রজীবন কেটেছে পাটনাবিশ্ববিদ্যালয়ে। দিল্লীতেও তিনি বহু সরকারি কর্মীর সঙ্গে কথা বলেছেন যাঁদের মধ্যেঅনেকেই বিহারের অধিবাসী। রাজ্যের সার্বিক উন্নয়ন ওঅগ্রগতিতে বিহারের মুখ্যমন্ত্রী শ্রী নীতিশ কুমারের অঙ্গীকাবদ্ধতার ভূয়সী প্রশংসাকরেন প্রধানমন্ত্রী। পূর্ব ভারতের বিকাশে কেন্দ্রীয় সরকার যে সর্বাধিক গুরুত্বদিয়ে আসছে একথাও প্রসঙ্গত উল্লেখ করেন তিনি। শ্রী মোদী বলেন, ‘ জ্ঞান ’ ও ‘ গঙ্গা ’ উভয় দিক থেকেই বিহার বিশেষভাবে আশীর্বাদধন্য। এইরাজ্যটির এমনই এক ঐতিহ্য ও উত্তরাধিকার রয়েছে যা এক কথায় অতুলনীয়। প্রচলিতশিক্ষাদান পদ্ধতি থেকে উদ্ভাবনমূলক শিক্ষা পদ্ধতির দিকে বিশ্ববিদ্যালয়গুলির এগিয়েযাওয়া উচিত বলে মন্তব্য করেন তিনি। প্রধানমন্ত্রীবলেন, বিশ্বায়নের যুগে বিশ্বের পরিবর্তনশীল দিক ও প্রবণতাগুলি সম্পর্কে আমাদেরসম্মোকভাবে ধারণা থাকা উচিত। একইসঙ্গে উত্তরোত্তর বৃদ্ধি পাওয়াপ্রতিযোগিতামুখীনতার বিষয়টি সম্পর্কেও আমাদের সচেতন থাকতে হবে। কারণ এই ভাবেই ভারতসমগ্র বিশ্বে নিজের বিশেষ স্হানটি খুঁজে নিতে পারবে। জনসাধারণেরবিভিন্ন সমস্যার উদ্ভাবনমূলক সমাধানের পথ খুঁজে বের করার জন্য প্রধানমন্ত্রীআহ্বান জানান ছাত্রছাত্রীদের কাছে। তিনি বলেন, শিক্ষণীয় বিষয়গুলিকে কাজে লাগিয়েএবং স্টার্ট-আপ শিল্পোদ্যোগের মাধ্যমে সমাজের জন্য অনেক কিছু করার সুযোগ রয়েছেতাঁদের কাছে। পাটনাবিশ্ববিদ্যালয় থেকে বিমানবন্দর যাওয়ার পথে পাটনার মুখ্যমন্ত্রী এবং অন্যান্যবিশিষ্ট ব্যক্তিদের সঙ্গে নিয়ে প্রধানমন্ত্রী পরিদর্শন করেন বিহার সংগ্রহশালা,যেখানে সযত্নে রক্ষিত রয়েছে রাজ্যের সমৃদ্ধ ইতিহাস ও সংস্কৃতি। /…
কর্মী পরিচালনা ও গণ প্রশাসনের ক্ষেত্রে ভারত-সিঙ্গাপুর সহযোগিতায় মন্ত্রীসভার সায়

কর্মী পরিচালনা ও গণ প্রশাসনের বিষয়ে ভারত ও সিঙ্গাপুরের মধ্যে সহযোগিতা বৃদ্ধির লক্ষ্যে স্থাপনের সমঝোতা পত্র স্বাক্ষরে কেন্দ্রীয় মন্ত্রিসভা সায় দিয়েছে।প্রধান মন্ত্রী শ্রী নরেন্দ্র মোদীর পৌরহিত্যে বুধবারের বৈঠকে কয়েকটি বিশেষ ক্ষেত্রের প্রশাসনিক কাজে উন্নতি আনার জন্য এই সিদ্ধান্ত গ্রহন করা হয়েছে।কর্মীবর্গ ও কর্মক্ষেত্র, জন-পরিষেবা, মানব সম্পদ পরিচালনা, সরকারি ক্ষেত্রের সংস্কার, নেতৃত্বদানের ক্ষমতা গঠন ও ই-শাসন বা ডিজিট্যাল শাসনের ক্ষেত্রগুলিতে চলতি ব্যবস্থাপনায় বিকাশের লক্ষ্যে দুটি দেশ সহযোগিতা করবে।
গুজরাটের আমেদাবাদে কেনাকাটার উৎসবের সূচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী গুজরাটের আমেদাবাদে সবরমতী নদীর সামনে কেনাকাটার উৎসব ‘আমেদাবাদ শপিং ফেস্টিভ্যাল, ২০১৯’ – এর উদ্বোধন করলেন আজ। গুজরাটের ফেরিওয়ালা থেকে শুরু করে শপিংমল এবং কারিগর থেকে শুরু করে হোটেল-রেস্তোরাঁর সঙ্গে যুক্ত ব্যবসায়ীরা এই উৎসবে তাঁদের পণ্য বিক্রির সুযোগ পেলেন এই উৎসবে। এই অভিনব উৎসবটি ভাইব্র্যান্ট গুজরাট শীর্ষ সম্মেলনের পাশাপাশি, আয়োজিত হচ্ছে। এই উপলক্ষে প্রধানমন্ত্রী এক জনসভায় ভাষণ দিতে গিয়ে বলেন, সাধারণত আমরা এ ধরণের বড় বাণিজ্যিক সম্মেলন বিদেশে প্রত্যক্ষ করি। এই প্রেক্ষিতে ভাইব্র্যান্ট গুজরাট এবং আমেদাবাদ শপিং ফেস্টিভ্যাল অবশ্যই প্রশংসনীয়। প্রধানমন্ত্রী আরও বলেন, দেশে বাণিজ্যের উপযুক্ত পরিবেশ সৃষ্টি করার জন্য সরকার প্রতিনিয়ত কাজ করছে। বিগত চার বছরে পুরনো আইনগুলিকে বিলুপ্ত করা হয়েছে এবং এর পাশাপাশি, আইনের অসংখ্য ধারাকে সহজ করা হয়েছে। এই প্রচেষ্টা চালানোর ফলে সহজে ব্যবসা করার ক্ষেত্রে ভারত ১৪২ থেকে ৭৭ – এ চলে এসেছে। শ্রী মোদী বলেন, ছোট ছোট উদ্যোগপতিদের জন্য ব্যবসা-বাণিজ্য করার প্রণালী আরও সহজ করার প্রচেষ্টা অব্যাহত রেখেছে সরকার। এই সরকারই জিএসটি-র ভিত্তিতে ছোট ছোট উদ্যোগপতিদের ব্যাঙ্ক থেকে ঋণ প্রদান ব্যবস্থাকে আরও সহজ করে তুলেছে। মাত্র ৫৯ মিনিটে ১ কোটি টাকা পর্যন্ত ঋণ মঞ্জুর করা হচ্ছে এখন। এর আগে প্রধানমন্ত্রী মহাত্মা মন্দির গান্ধীনগরের এক্সিবিশন কাম কনভেশন সেন্টারে ভাইব্র্যান্ট গুজরাট গ্লোবাল ট্রেড শো-র উদ্বোধন করেন। এই শীর্ষ সম্মেলনে উপস্থিত থাকছেন বিভিন্ন রাষ্ট্রের প্রধানরা, বিশ্ব বাণিজ্য ক্ষেত্রের সেরা উদ্যোগপতিরা। আগামীকাল প্রধানমন্ত্রী এর উদ্বোধনী অধিবেশনে ভাষণ দেবেন।
অরুণাচল প্রদেশে তপশিলি উপজাতির তালিকায় সংশোধনের জন্য সাংবিধানিক নির্দেশ সংক্রান্ত একটি বিল মন্ত্রিসভায় অনুমোদিত হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, কন্সটিটিউশন (সিডিউল্ড ট্রাইবস্‌) অর্ডার, ১৯৫০ – এর সংশোধনের জন্য দ্য কন্সটিটিউশন (সিডিউল্ড ট্রাইবস্‌) অর্ডার (অ্যামেন্ডমেন্ট) বিল, ২০১৮-কে অনুমোদন করা হয়েছে। অরুণাচল প্রদেশে তপশিলি উপজাতির তালিকায় সংশোধনের জন্য এই বিল আনা হবে। বিলটির ১ নম্বর সিরিয়ালে ‘আবর’ শব্দটি মুছে দেওয়া হবে। ১৬ নম্বর সিরিয়ালে ‘আদি’ শব্দটিও অনুরূপভাবে সরিয়ে দেওয়া হবে। ৬ নম্বর সিরিয়ালে ‘খামতি’ শব্দটির পরিবর্তে ‘তাই খামতি’ বসানো হবে। এছাড়া, ৮ নম্বর সিরিয়ালে ‘মিসমি – কমন’ (মিজু মিসমি); ‘ইডু’ (মিসমি) এবং ‘তারাওঁ’ (দিগারু মিসমি)-দের অন্তর্ভুক্ত করা হবে। অন্যদিকে, ৯ নম্বর সিরিয়ালে ‘মোম্বা’ শব্দটির পরিবর্তে ‘মনপা’, ‘মেম্বা’, ‘সারতাং’, ‘সাজোলং’ (মিজি)-দের অন্তর্ভুক্ত করা হবে। ১০ নম্বর সিরিয়ালে অরুণাচল প্রদেশের তপশিলি উপজাতিদের তালিকায় ‘যে কোনও নাগা উপজাতি’র পরিবর্তে ‘নকটে’, ‘তাংসা’, ‘টুটসা’, ‘ওয়াংচো’ শব্দগুলি অন্তর্ভুক্ত করা হবে। প্রস্তাবিত এই সংশোধনীর উদ্দেশ্য হ’ল – তপশিলি উপজাতির তালিকায় একই জাতিগোষ্ঠীর নাম যাতে দু’বার না থাকে, এছাড়া, ‘খামতি’ নামে কোনও উপজাতি নেই। অন্যদিকে, ‘মিসমি’ নামে কোনও জনগোষ্ঠী নেই, তাই ‘মিসমি-কমন’, ‘ইডু’ এবং ‘তারাওঁ’-দের অন্তর্ভুক্ত করা হ’ল। যে কোনও নাগা উপজাতির পরিবর্তে তাদের নামগুলি সুস্পষ্টভাবে উল্লেখ করার প্রয়োজন ছিল। এই বিলটি আইনে পরিণত হওয়ার পর তালিকায় অন্তর্ভুক্ত জাতিগোষ্ঠীর সদস্যরা তপশিলি উপজাতিয়দের জন্য নির্ধারিত সব ধরণের সুযোগ-সুবিধা পাবেন।
ভারত-ইন্দোনেশিয়া নৌ-সহযোগিতা সম্পর্কে ডঃ এইচ উইর‍্যান্টোরকাছে বিশেষ আশা প্রকাশ করলেন ভারতের প্রধানমন্ত্রী

ইন্দোনেশিয়ার রাজনৈতিক, আইনগত এবং নিরাপত্তা বিষয়ক দপ্তরের সমন্বয় মন্ত্রীডঃ এইচ উইর‍্যান্টো মঙ্গলবার এখানে সাক্ষাৎ করেন ভারতের প্রধানমন্ত্রী শ্রীনরেন্দ্র মোদীর সঙ্গে। ২০১৬’র ডিসেম্বরে প্রেসিডেন্ট জোকো উইডোডোর সফল ভারত সফরের কথা স্মরণ করেশ্রী মোদী ডঃ উইর‍্যান্টোকে জানান যে, এ মাসের শেষের দিকে প্রেসিডেন্ট উইডোডোরপুনরায় ভারত সফরের জন্য তিনি আগ্রহের সঙ্গে অপেক্ষা করে রয়েছেন। আসিয়ান-ভারতস্মারক শীর্ষ সম্মেলন উপলক্ষে অন্যান্য আসিয়ান দেশগুলির নেতারাও একই সঙ্গে উপস্থিতথাকবেন ঐ সময়ে। ভারতের সাধারণতন্ত্র দিবস উদযাপনের অনুষ্ঠানেও প্রধান অতিথি রূপেতাঁরা উপস্থিত থাকবেন বলে উল্লেখ করেন ভারতের প্রধানমন্ত্রী। শ্রী মোদী বলেন, ভারত ও ইন্দোনেশিয়া পরস্পরের নৌ-প্রতিবেশী উপলক্ষে নীলঅর্থনীতির বিকাশ প্রচেষ্টায় সহযোগিতার সুযোগ ও সম্ভাবনাগুলির সদ্ব্যবহার করতেপারে। প্রসঙ্গত ভারত ও ইন্দোনেশিয়ার মধ্যেনিরাপত্তা সম্পর্কিত প্রথম আলোচনা বৈঠক আয়োজনের সিদ্ধান্তকেও স্বাগত জানান তিনি।
ভারত ও ইজরায়েলেরমধ্যে তেল ও গ্যাস ক্ষেত্র সহযোগিতায় অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভারবৈঠকে আজ ভারত ও ইজরায়েলের মধ্যে তেল ও গ্যাস ক্ষেত্র সহযোগিতার জন্য সমঝাতাপত্রস্বাক্ষরের বিষয়টি অনুমোদিত হয়েছে। শক্তিক্ষেত্রে ভারত ও ইজরায়েল মৈত্রীবন্ধন এই সমঝোতার ফলে আরওজোরদার হবে মনে করা হচ্ছে। চুক্তি অনুসারে যে সহযোগিতা হবে তাতে একে অপরের দেশেবিনিয়োগ বৃদ্ধিতে সুবিধাতো হবেই সেইসঙ্গে প্রযুক্তি হস্তান্তর, গবেষণা ও বিকাশ,যৌথ সমীক্ষা চালানো, মানব সম্পদ ক্ষেত্রে সামর্থ বৃদ্ধি এবং স্টার্ট-আপসংক্রান্ত্র ক্ষেত্রে সহযোগিতা বৃদ্ধির-ও সুযোগ বাড়বে। /
সনাতন চিকিৎসা ব্যবস্হা এবং হোমিওপ্যাথির ক্ষেত্রে সহযোগিতার জন্য সমঝোতাপত্র অনুমোদন করল কেন্দ্রীয় মন্ত্রিসভা

সনাতন চিকিৎসা ব্যবস্হা এবং হোমিওপ্যাথি ক্ষেত্রে সহযোগিতার ব্যাপারে ভারত এবং সাও টোমে ও প্রিন্সিপের মধ্যে স্বাক্ষরিত সমঝোতাপত্রটি অনুমোদন করল কেন্দ্রীয় মন্ত্রিসভা। আজ প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৈঠকটি হয়। সমঝোতাপত্রটি স্বাক্ষরিত হয়েছে এ বছর মার্চ মাসে। এই অনুমোদনের ফলে, সনাতন চিকিৎসা ব্যবস্হার ক্ষেত্রে দু’দেশের মধ্যে দ্বিপাক্ষিক সম্পর্ক বৃদ্ধি পাবে। প্রসঙ্গত, আর্য়ুবেদ, যোগ, প্রাকৃতিক চিকিৎসা, উনানি, সিদ্ধা ও হোমিওপ্যাথির মতন সনাতন চিকিৎসা ব্যবস্হা সারা বিশ্বে ছড়িয়ে দেওয়ার জন্য ভারতের আয়ুষ মন্ত্রক তৎপর। ইতিমধ্যে মালেশিয়া, ত্রিনিদাদ ও টোবাগো, হাঙ্গেরি, বাংলাদেশ, নেপাল, মরিশাস, মঙ্গোলিয়া, ইরান সরকারের সঙ্গে এ বিষয়ে সমঝোতাপত্র স্বাক্ষরিত হয়েছে। শ্রীলঙ্কার সঙ্গে এ বিষয়ে আরও একটি সমঝোতাপত্র স্বাক্ষরের প্রস্তাবও রয়েছে।
বিশিষ্ট অভিনেতা শশী কাপুরের প্রয়াণে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী বহুমুখী প্রতিভাসম্পন্ন অভিনেতা শশীকাপুরের জীবনাবসানে শোক প্রকাশ করেছেন। প্রধানমন্ত্রী বলেছেন : “শশী কাপুরের বহুমুখী প্রতিভাতাঁর অভিনীত চলচ্চিত্র ও নাটকে প্রকাশ পেয়েছে। তাঁর অসাধারণ অভিনয় পরবর্তী প্রজন্মমনে রাখবে। তাঁর প্রয়াণে আমি শোকাহত। তাঁর পরিবার ও অনুরাগীদের প্রতি শোক জানাই”।
প্রধানমন্ত্রী সকাশে ২০১৬ ব্যাচের আইপিএস আধিকারিকপ্রশিক্ষণার্থীদের এক প্রতিনিধিদল

ভারতীয় পুলিশ সেবার (ইন্ডিয়ান পুলিশ সার্ভিস) ২০১৬ব্যাচের ১১০ জনেরও বেশি আধিকারিক প্রশিক্ষণার্থীরা আজ এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। তাঁদের সঙ্গে আলাপচারিতাকালে, পুলিশ আধিকারিকহিসাবে দায়িত্ব পালনের সময়ে মানবিক দৃষ্টিভঙ্গি গ্রহণের ওপর বিশেষ জোর দেওয়ার জন্যপ্রশিক্ষার্থীদের পরামর্শ দেন প্রধানমন্ত্রী। সেইসঙ্গে, দক্ষতার সঙ্গে দায়িত্বপালনের জন্য প্রযুক্তি ব্যবহারে দক্ষ হয়ে ওঠার কথাও তিনি বলেন তাঁদের। স্বাধীনতার সময়কাল থেকে শুরু করে এ পর্যন্ত যে ৩৩হাজার পুলিশকর্মী কর্মরত অবস্থায় কর্তব্যের স্বার্থে তাঁদের প্রাণ বিসর্জন দিয়েছেনতাঁদের কথা প্রসঙ্গত স্মরণ করেন শ্রী মোদী। জাতীয় নিরাপত্তা উপদেষ্টা শ্রী অজিত দোভাল-ওউপস্থিত ছিলেন আলাপচারিতাকালে।
জন সেবা দিবসে সরকারি আমলাদের উদ্দেশে প্রধান মন্ত্রীর ভাষণ

প্রধানমন্ত্রী শ্রী নরেন্দ্র মোদী আজ জনসেবা দিবস অনুষ্ঠানে সরকারি আমলাদের উদ্দেশে বলেছেন, এই অনুষ্ঠানের উপলক্ষ প্রশংসা, মূল্যায়ন ও ভাবনাচিন্তা করা। প্রধানমন্ত্রী পুরস্কার প্রদান অনুষ্ঠানকে আমলাদের অনুপ্রেরণা যোগানোর একটি পদক্ষেপ হিসেবে উল্লেখ করে পুরস্কারপ্রাপকদের তিনি অভিনন্দন জানান। শ্রী মোদী উল্লেখ করেন যে পুরস্কারগুলি সরকারের গুরুত্ব প্রদানের দিকগুলি তুলে ধরে। শ্রী মোদী জানান, প্রধানমন্ত্রী ফসল বিমা যোজনা, দীনদয়াল উপাধ্যায় কৌশল যোজনা, প্রধানমন্ত্রী আবাস যোজনা ও ডিজিটাল মাধ্যমে লেন-দেন-এর মত গুরুত্বপূর্ণ সরকারী প্রকল্প রূপায়ণের জন্য পুরস্কার প্রদান করা হচ্ছে এবং এগুলি নতুন ভারতের জন্য খুবই জরুরি। শনিবারের অনুষ্ঠানে প্রকাশিত দুটি বইয়ের কথাও তিনি উল্লেখ করেন। একটি বইয়ের বিষয়বস্তু প্রধানমন্ত্রী নামাঙ্কিত পুরস্কার এবং অন্যটিতে বিকাশে আগ্রহী জেলাগুলির জন্য গৃহীত উদ্বোগগুলির উল্লেখ রয়েছে। বিকাশে আগ্রহী জেলা প্রসঙ্গে প্রধান মন্ত্রী বলেন, এই পর্যায়ের ১১৫ জেলা সংশ্লিষ্ট রাজ্যগুলির বিকাশের চালিকাশক্তি হয়ে উঠতে পারে। জন-ভাগীদারী বা উন্নয়নের কাজে জনসাধারণের অংশগ্রহণের তাৎপর্যের ওপর গুরুত্ব আরোপ করেন শ্রী মোদী। তিনি বলেন, ২০২২ সালে, দেশের ৭৫ তম স্বাধীনতা দিবস, স্বাধীনতা সংগ্রামিদের স্বপ্নগুলি পূরণের কাজগুলি করতে আমাদের উৎসাহ যোগাবে। প্রধান মন্ত্রী আরো বলেন, প্রশাসনিক ব্যবস্থার উন্নতির জন্য সমস্ত প্রযুক্তি, এমনকি মহাকাশ প্রযুক্তি পর্যন্ত ব্যবহার করা প্রয়োজন। সরকারি আমলাদের অনেক ক্ষমতা রয়েছে, যা দেশের কল্যাণে বিশেষভাবে কাজে লাগানো যেতে পারে।
কম্বোডিয়ার প্রধানমন্ত্রীর ভারত সফরকালে দু’দেশের মধ্যেস্বাক্ষরিত মউ/চুক্তির তালিকা (২৭ জানুয়ারি, ২০১৮)

ক্রমিক সংখ্যা চুক্তি/মউ এবং তার স্বাক্ষর করার উদ্দেশ্য ভারত ও কম্বোডিয়ার পক্ষে যাঁরা এই সমস্ত চুক্তি/মউ-তে স্বাক্ষর করেছেন ১ ২০১৮-২০২২ এই সময়কালের জন্য কম্বোডিয়ার সঙ্গে সাংস্কৃতিক বিনিময় কর্মসূচি সম্পর্কিত চুক্তি। এর উদ্দেশ্য হ’ল – দু’দেশের মধ্যে সাংস্কৃতিক বিনিময় কর্মসূচির প্রসার এবং পারস্পরিক মৈত্রীবন্ধনকে আরও জোরদার করে তোলা। ভারতের পক্ষে : ডঃ মহেশ শর্মা, সংস্কৃতি বিষয়ক প্রতিমন্ত্রী (স্বাধীন দায়িত্বপ্রাপ্ত) কম্বোডিয়ার পক্ষে : মিসেস ফৌরিঙ্গ সাকোনা, সংস্কৃতি দপ্তরের মন্ত্রী ২ ভারতের এক্সিম ব্যাঙ্ক এবং কম্বোডিয়া সরকারের মধ্যে ৩৬.৯২ মিলিয়ন মার্কিন ডলার ঋণ সহায়তা সম্পর্কিত চুক্তি। ভারতের পক্ষে : শ্রীমতী প্রীতি সারন, সচিব (প্রাচ্য), বিদেশ মন্ত্রক কম্বোডিয়ার পক্ষে : মিঃ ফান ফাল্লা, অর্থ ও অর্থনীতি মন্ত্রকের অবর সচিব ৩ অপরাধ সংক্রান্ত বিষয়ে পারস্পরিক আইনি সহায়তা চুক্তি। এর উদ্দেশ্য হ’ল পারস্পরিক সহযোগিতা প্রসারের মাধ্যমে অপরাধ দমন এবং অপরাধের যথাযথ তদন্ত ও আইনি ব্যবস্থা গ্রহণ। ভারতের পক্ষে : শ্রীমতী প্রীতি সারন, সচিব (প্রাচ্য), বিদেশ মন্ত্রক কম্বোডিয়ার পক্ষে : মিঃ সি এন ল্যাপ্রেস, অপরাধ বিষয়ক দপ্তরের উপদেষ্টা ৪ মানব পাচার রোধে সহযোগিতা প্রসার চুক্তি। এর উদ্দেশ্য হ’ল মানব পাচার রোধে দ্বিপাক্ষিক সহযোগিতা প্রসার এবং এই ধরণের অপরাধ দমন। ভারতের পক্ষে : শ্রীমতী প্রীতি সারন, সচিব (প্রাচ্য), বিদেশ মন্ত্রক কম্বোডিয়ার পক্ষে : মিসেস চৌ বান ইঙ্গ, স্বরাষ্ট্র সচিব, অভ্যন্তরীণ বিষয়ক মন্ত্রক (মানব পাচার রোধ সম্পর্কিত) …
প্রধানমন্ত্রীর মিশন গঙ্গে অভিযাত্রী দলের সঙ্গে আলাপচারিতা

পর্বতারোহনে অভিজ্ঞতা সম্পন্ন ৪০ জনের একটি অভিযাত্রী দল গঙ্গা নদী পরিষ্কারের বিষয়ে সচেতনতা বৃদ্ধি করতে অভিযানে রওনা হবেন। তার আগে দলের সদস্যরা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। অভিযাত্রী দলে আটজন এভারেস্টজয়ী পর্বতারোহী রয়েছেন। দলের নেতৃত্বে থাকবেন ভারতের প্রথম এভারেস্টজয়ী মহিলা শ্রীমতী বাচেন্দ্রী পাল। “মিশন গঙ্গে” অভিযানটি কেন্দ্রীয় সরকারের ‘নমামী গঙ্গে’ কর্মসূচি দ্বারা অনুপ্রাণিত। একমাসরে এই রাফ্টিং অভিযানে, অভিযাত্রী দলটি গঙ্গাবক্ষে হরিদ্বার থেকে পাটনা পর্যন্ত যাত্রা করবে। যাত্রাপথে এই দলটি বিজনোর, নারোরা, ফারুকাবাদ, কানপুর, এলাহাবাদ, বারাণসী ও বক্সার সহ নয়টি শহরে গঙ্গানদী পরিষ্কার সম্বন্ধে সচেতনতা প্রসারের কর্মসূচিতে অংশ নেবে। গঙ্গা তীরবর্তী এই স্হানগুলিতে দলের সদস্যরা পরিচ্ছন্নতা বিষয়ক নানা কর্মকান্ডেও অংশ নেবেন। অভিযাত্রী দলের সঙ্গে আপালচারিতার সময় প্রধানমন্ত্রী দলের সদস্যদের এই উদ্যোগ গ্রহণের জন্য প্রশংসা করেন। গঙ্গানদীকে পরিচ্ছন্ন ও সদা প্রবহমান রাখার গুরুত্ব উল্লেখ করেন প্রধানমন্ত্রী। দলের সদস্যদের তিনি বিভিন্ন শহর অতিক্রম করে যাবার সময় সেখানকার স্কুল-পড়ুয়াদের মধ্যে পরিচ্ছন্ন গঙ্গা সম্বন্ধে সচেতনতা গড়ে তোলার প্রয়াস চালাতে বলেন। /
মুম্বাইয়ের বান্দ্রা – ওরলি সমুদ্র সংযোগে দুর্ঘটনায় জীবনহানিতে শোক প্রকাশ প্রধানমন্ত্রী

নয়াদিল্লি, ০৫ অক্টোবর, ২০২২ প্রধানমন্ত্রী শ্রী নরেন্দ্র মোদী মুম্বাইয়ের বান্দ্রা – ওরলি সমুদ্র সংযোগে এক দুর্ঘটনায় জীবনহানির ঘটনাকে অত্যন্ত দুঃখজনক বলে মন্তব্য করেছেন। প্রধানমন্ত্রী আহতদের দ্রুত আরোগ্য কামনা করেন। প্রধানমন্ত্রীর দপ্তর থেকে এক ট্যুইটে জানানো হয়েছে, “মুম্বাইয়ের বান্দ্রা – ওরলি সমুদ্র সংযোগে এক দুর্ঘটনায় জীবনহানিতে আমি মর্মাহত। নিহতদের শোকসন্তপ্ত পরিবার-পরিজনদের জানাই সমবেদনা। আহতদের দ্রুত আরোগ্য কামনা করি”।
পরিবেশগত ক্ষেত্রে ভারত ও ফিনল্যান্ডের মধ্যে সহযোগিতার লক্ষ্যে সমঝোতাপত্র স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে বুধবার (১০ই অক্টোবর) কেন্দ্রীয় মন্ত্রিসভার বৈঠকে পরিবেশগত ক্ষেত্রে ভারত ও ফিনল্যান্ডের মধ্যে সহযোগিতা গড়ে তোলার লক্ষ্যে সমঝোতাপত্র স্বাক্ষরের প্রস্তাব অনুমোদন করা হয়েছে। এই সমঝোতাপত্রের ফলে পরিবেশের সুরক্ষা তথা প্রাকৃতিক সম্পদের সঠিক পরিচালনার মতো গুরুত্বপূর্ণ ক্ষেত্রে দুই দেশের মধ্যে আরও ঘনিষ্ঠ ও দীর্ঘমেয়াদি সহযোগিতা গড়ে উঠবে। পরিবেশ সংক্রান্ত সংশ্লিষ্ট আইনগুলিকে বিবেচনায় রেখেই এই সহযোগিতা গড়ে তোলা হবে। আশা করা হচ্ছে, এই সমঝোতা স্বাক্ষরের ফলে পরিবেশের সুরক্ষা, সংরক্ষণ, জলবায়ু পরিবর্তন এবং বন্যপ্রাণীর সুরক্ষা ও সংরক্ষণের ক্ষেত্রে উন্নত প্রযুক্তি তথা সেরা পদ্ধতি পাওয়া সম্ভব হবে। এই সমঝোতা অনুযায়ী, যে সমস্ত বিষয়গুলিতে সহযোগিতা গড়ে তোলা হবে তার মধ্যে রয়েছে – জল ও বায়ু দূষণ প্রতিরোধ ও দূষণমুক্ত করা, বর্জ্য পরিচালনার পাশাপাশি বিপজ্জনক বর্জ্য এবং বর্জ্য থেকে শক্তি উৎপাদন প্রযুক্তি হস্তান্তর। এছাড়াও, কার্বন নির্গমন কম করার পদ্ধতি তথা প্রাকৃতিক সম্পদের সুষ্ঠু পরিচালনার ক্ষেত্রেও সহযোগিতা গড়ে তোলার কথা বলা হয়েছে। এই সমঝোতাপত্রে জলবায়ু পরিবর্তন; পরিবেশ ও অরণ্য অঞ্চলের ওপর নজরদারি তথা পরিসংখ্যান আদানপ্রদান; সামুদ্রিক ও উপকূলবর্তী অঞ্চলের সম্পদের সংরক্ষণ; মহাসাগর ও সাগরে গড়ে ওঠা দ্বীপপুঞ্জগুলির সুসংহত জল পরিচালনা এবং উভয় দেশের সহমতের ভিত্তিতে স্থির হওয়া বিষয়গুলিও গুরুত্ব পাচ্ছে।
চেটি চাঁদ উপলক্ষে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী চেটি চাঁদ উপলক্ষে দেশবাসীকে শুভেচ্ছাজানিয়েছেন। এক বার্তায় তিনি বলেছেন, “পবিত্র চেটি চাঁদ উপলক্ষে সিন্ধি সম্প্রদায়কেআমার শুভেচ্ছা। ভগবান ঝুলেলাল যেন তাঁর মহান আশীর্বাদে আমাদের সদাসর্বদা নিষিক্তকরেন আর আগামী বছরটি যেন আনন্দে পরিপূর্ণ হয়ে ওঠে”।
জাতীয় সংবাদপত্র তথা সংবাদ মাধ্যম দিবসে শুভেচ্ছা ও অভিনন্দনপ্রধানমন্ত্রীর

জাতীয় সংবাদ মাধ্যম দিবসে প্রচার মাধ্যমের সদস্যদের শুভেচ্ছা ও অভিনন্দনজানিয়েছেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেছেন : “জাতীয় সংবাদ মাধ্যম দিবসে প্রচার মাধ্যমের সকল বন্ধুকে অভিনন্দন জানাই।আমাদের সংবাদ মাধ্যমগুলির কর্মীদের কঠোর শ্রমের আমি প্রশংসা করি। বিশেষত, সংবাদপ্রতিনিধি এবং আলোকচিত্রীরা যেভাবে ঘটনাস্থলে উপস্থিত থেকে বিভিন্ন সংবাদ সংগ্রহেরপর তা জাতীয় তথা আন্তর্জাতিক পর্যায়ে প্রচারের ব্যবস্থা করেন, তা নিঃসন্দেহেপ্রশংসনীয়। বাণীহারার কন্ঠে প্রকাশের উপযোগী ভাষার যোগান দেওয়ার ক্ষেত্রে সংবাদমাধ্যমগুলির ভূমিকা সাধুবাদের দাবী রাখে। গত তিন বছরে ‘স্বচ্ছ ভারত মিশন’কে আরওবেশি করে শক্তি যুগিয়েছে প্রচার মাধ্যমগুলি। পরিচ্ছন্নতার বার্তাকে সফলভাবে আরওএগিয়ে নিয়ে যাওয়ার কাজেও বিশেষ কৃতিত্ব দেখিয়েছে তারা। বর্তমান দিনে এবং যুগে সোশ্যাল মিডিয়ার উত্থান আমরা লক্ষ্য করছি, এমনকিমোবাইল ফোনের মাধ্যমেও বিভিন্ন তথ্য ও সংবাদ সকলের নজরে নিয়ে আসা হচ্ছে। এই ধরণেরঅগ্রগতি যে সংবাদ মাধ্যমগুলি প্রসারে আরও বেশি মাত্রায় সাহায্য করবে, সে বিষয়ে আমিনিশ্চিত। শুধু তাই নয়, সংবাদ মাধ্যম ক্ষেত্রটি আরও গণতান্ত্রিক ও প্রতিনিধিত্বমূলকহয়ে উঠবে বলেই আমার বিশ্বাস। এক উজ্জ্বল ও প্রাণবন্ত গণতন্ত্রের মূল কথাই হ’ল সংবাদ মাধ্যমের স্বাধীনতা।সংবাদ মাধ্যম তথা সংবাদপত্রের স্বাধীনতাকে ঊর্ধ্বে রাখতে আমরা পুরোপুরিপ্রতিশ্রুতিবদ্ধ। ১২৫ কোটি ভারতবাসীর শক্তি, দক্ষতা এবং সৃজনশীলতা প্রকাশের একটিউপযুক্ত ক্ষেত্র হয়ে উঠুক দেশের প্রচার মাধ্যমগুলি এই শুভেচ্ছা জানাই”।